Diari Oficial de la Generalitat Valenciana


Sumari del DOGV 5862, del 02-10-2008 (2008/11382)

RESOLUCIÓ de 5 de setembre de 2008, de la Direcció General de Treball, Cooperativisme i Economia Social, per la qual es disposa el registre i la publicació del XXII Conveni Col·lectiu de l'empresa Cemex España, SA, División de Transportes (Codi núm. 8000012).
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5862

Data del DOGV
:   02-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11024


Data del document
:   05-09-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu
    * empresa privada

RESOLUCIÓ de 5 de setembre de 2008, de la Direcció General de Treball, Cooperativisme i Economia Social, per la qual es disposa el registre i la publicació del XXII Conveni Col·lectiu de l'empresa Cemex España, SA, División de Transportes (Codi núm. 8000012). [2008/11738]  
Vist el text del Conveni Col·lectiu de l'empresa Cemex España, SA, División de Transportes, subscrit per la Comissió Negociadora en data 7 de juliol de 2008, que està integrada per representants de l'empresa i per part dels treballadors, per membres de la representació unitària, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball, Cooperativisme i Economia Social, d'acord amb les competències que té transferides pel Reial Decret 4105/1982, de 29 de desembre, acorda  
Primer  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original del conveni.  
Segon  
Disposar que siga publicat en el Diari Oficial de la Comunitat Valenciana.  
València, 5 de setembre de 2008.- El director general de Treball, Cooperativisme i Economia Social: Román Ceballos Sancho  
CEMEX ESPAÑA, SA. DIVISIÓN TRANSPORTES.   
XXII CONVENI COL·LECTIU   
CENTRES DE BUÑOL (València), ALACANT I PORT VALÈNCIA.  
(2008 - 2010)  
Capítol  
Condicions generals  
Article 1. Àmbit d'aplicació  
Les estipulacions d'este conveni col·lectiu es formalitzen per a la seua aplicació en els centres de treball de Buñol (València), Centre d'Alacant i Port de València, pertanyents a l'empresa Cemex España, SA. División Transportes.  
Article 2. Àmbit personal  
El present conveni afectarà tot el personal de l'empresa, i també tots els productors que hi ingressen durant la seua vigència en els centres de treball de Buñol (València), Alacant i Port de València.  
Article 3. Àmbit temporal  
El present conveni estarà vigent des de l'1 de gener del 2008 fins al 31 de desembre del 2010.  
Article 4. Entrada en vigor  
El present conveni començarà a regir a partir del dia de la seua firma. No obstant això, les seues condicions econòmiques començaran a aplicar-se a partir de l'1 de gener del 2008.  
Article 5. Pròrroga  
En cas de no existir denúncia prèvia, amb un mes d'antelació a la data de la seua expiració, el present conveni s'entendrà prorrogat per períodes anuals.  
Mentre no s'aconseguisca acord exprés que succeïsca el conveni actual, es mantindrà en vigor el conveni anterior.  
Article 6. Revisió  
Estan facultats per a demanar la revisió del present conveni, amb l'antelació d'un mes a la data d'extinció del termini de la seua vigència:  
a) La direcció de l'empresa.  
b) Els components de la comissió deliberadora, representants dels treballadors.  
Serà causa suficient perquè la Comissió puga demanar la revisió del conveni, el fet que per disposició legal de qualsevol índole o rang, s'establisquen millores que donen lloc al fet que la totalitat dels ingressos anuals computats, d'acord amb les disposicions de tipus legal exclusivament, siguen superiors als ingressos anuals que resulten dels pactats en este conveni.  
Article 7. Compensació i absorbilitat  
Els augments que puguen sobrevindre per imperatiu legal, jurisprudencial, contenciós administratiu, acords generals sectorials o pactes sindicals col·lectius de qualsevol gènere, durant la vigència d'este conveni, s'entendran absorbibles i compensables, sempre que no hi concórreguen les circumstàncies assenyalades en l'últim paràgraf de l'article anterior.  
Article 8. Garantia personal  
Les situacions personals que amb caràcter global anual excedisquen de les condicions pactades en este conveni, es respectaran i mantindran a títol estrictament personal.  
Article 9. Comissió paritària d'interpretació i vigilància  
S'establix una comissió paritària d'interpretació i vigilància del present conveni composta per:  
1. El director i persona o persones que delegue.  
2. Els delegats de personal o representants dels treballadors que hagen intervingut en la Comissió deliberadora del present conveni.  
La missió d'esta comissió, serà resoldre en primera instància qualsevol conflicte d'interpretació de les normes del present conveni. En cas de discrepància caldrà ajustar-se al que disposa l'article 91 de l'Estatut dels Treballadors.  
Les parts podran acudir supletòriament al Servici de Mediació, Arbitratge i Conciliació, per a dirimir les possibles discrepàncies sorgides en el si de la Comissió Interpretadora.  
Capítol II  
Classificació del personal  
Article 10. Classificació personal  
Quant a grups, categories professionals i les seues funcions, caldrà ajustar-se al que disposa l'Acord General per a les Empreses del Transport de Mercaderies per Carretera; no obstant això, en el present conveni s'inclouen les categories professionals següents:  
Grup I. Personal superior i tècnic  
Cap de Servici  
Titulat de Grau Superior  
Titulat de Grau Mitjà  
Grup II. Personal administratiu  
Cap d'Administració  
Cap de Secció  
Cap de Negociat  
Oficial de 1a  
Oficial de 2a  
Auxiliar Administratiu / Telefonista  
Grup III. Personal de moviment  
Cap de Tràfic de 1a  
Cap de Tràfic de 2a  
Oficial 1r Conductor (mecànic, pedrera; maquinària pesada)  
Grup IV. Personal de servicis auxiliars Tallers  
Cap de Taller  
Encarregat Magatzem  
Cap d'Equip  
Oficial de 1a  
Oficial de 2a  
Ajudant  
En el cas que l'Acord General modifique la seua actual regulació, en matèria de grups i categories professionals, el present conveni s'adaptarà a elles. Així mateix, si la direcció de l'empresa utilitza categories professionals de l'Acord General no regulades en el present conveni, la Comissió Paritària realitzarà les adaptacions a este efecte.  
Capítol III  
Drets sindicals  
Article 11. Funcionament sindical delegats de personal  
Les 16 hores mensuals de què disposa cada delegat de personal per a exercir les seues funcions de representació, podran ser acumulades en un membre del seu sindicat, semestralment i per centres de treball. Quan una central sindical tinga un sol delegat en alguns dels centres de treball, l'acumulació d'hores serà anual.  
Els delegats de personal el dia o les hores que siguen convocats pel sindicat utilitzant les hores sindicals, cobraran el mateix que si hagueren sigut convocats per l'empresa.  
Els conductors que formen part del Comité, o els delegats de personal, el dia que es reunisquen convocats per l'empresa, cobraran a raó de 50,17 €, en concepte d'incentiu, a més dels conceptes salarials ordinaris.  
Article 12. Local delegats de personal  
L'empresa habilitarà un local tant a Buñol com a Sant Vicent, per a reunions dels delegats de personal, així mateix els dotarà d'un tauler d'anuncis.  
Article 13. Quota sindical  
A petició dels treballadors i per escrit de cada un dirigit a l'empresa, esta retindrà del seu salari mensual la quota sindical que se li indique, comunicant el número de compte i banc del sindicat corresponent per a ingressar-la-hi.  
Capítol IV  
Disposicions de caràcter social  
Article 14. Ajuda estudis per a fills del personal   
S'establixen les següents percepcions per a este concepte:  
- De 2 anys fins a finalització d'educació primària (12 anys) : 101,43 €.  
- D'educació secundària obligatòria fins a la seua finalització (16 anys): 157,78 €.  
- Batxillerat i formació professional: 225,41 €.  
- Estudis universitaris de grau mitjà i superior: 304,30 €.  
Estes quantitats es pagaran una vegada a l'any, en el mes d'octubre, amb presentació del justificant oportú, i d'haver aprovat el curs anterior, excepte educació primària i secundària obligatòria que només necessita justificant de matrícula.  
En cas de tractar-se de fills amb alguna deficiència, que hagen d'assistir a algun centre d'educació especial, se'ls pagarà 107,06 € mensuals, durant els 9 mesos del curs escolar i fins que es complisquen els 16 anys d'edat, amb sol·licitud prèvia per escrit. Si supera esta edat i fins als 18 anys i es donen circumstàncies que així ho demostren, es valorarà l'ajuda fins a eixa edat tenint en compte si està escolaritzat.  
Article 15. Complements IT  
Malaltia: el temps que excedisca de 10 dies des de la data de la baixa, es percebrà el 100% de les bases de cotització fins a un màxim de 18 mesos cada baixa. En cas d'internament hospitalari, es percebrà el 100% des del primer dia d'internament i mentre dure este.  
Accidents: l'empresa complementarà fins al 100% de la base de cotització i durant el temps que dure esta.   
Article 16. Malalties amb disminució física  
En cas de deteriorament de les condicions físiques d'un treballador que li impedisca el desenvolupament normal en el seu lloc de treball d'una manera permanent, l'empresa destinarà el treballador afectat a un altre lloc de treball amb un informe previ mèdic, sempre que hi haja vacant adequada a les condicions del treballador, i li ajustarà totes les seues retribucions al del nou lloc de treball, sempre que la disminució no done lloc a una invalidesa total.  
Article 17. Reconeixement mèdic   
S'establix un reconeixement mèdic anual per a tots els treballadors de l'empresa, que tindrà caràcter obligatori. L'empresa proveirà a cada treballador d'un distintiu amb el seu grup sanguini.  
Article 18. Defunció  
En cas de defunció del treballador fora del seu domicili tant per accident de treball com de mort natural, prestant servici, les despeses que origine el trasllat de les seues restes fins al lloc de residència, seran per compte de l'empresa.  
Article 19. Premi de jubilació anticipada  
En arribar el treballador a l'edat de jubilació i amb una antiguitat superior a 10 anys, podrà sol·licitar la jubilació anticipada, l'acceptació de la qual serà voluntària per a l'empresa, i percebrà un premi per jubilació que es recull segons edats, en la taula següent:  
Anys Euros   
63 15.000 -  
62 18.000 -  
61 21.000 -  
60 24.000 -  
Article 20. Permisos retribuïts  
1. Matrimoni: quinze dies.  
2. Naixement d'un fill: tres dies.  
3. Malaltia greu del cònjuge, pares, fills i pares polítics: dos dies. En cas de continuar la dita malaltia greu, amb la sol'licitud prèvia a direcció un dia més. Quan el treballador necessite fer un desplaçament fora de la província a este efecte, disposarà de dos dies més  
4. Malaltia greu de germans, avis i néts: dos dies. Quan el treballador necessite fer un desplaçament fora de la província, disposarà de 2 dies més.  
5. Defunció de cònjuge o «persona que convisca», sempre que haja sigut notificat amb anterioritat a l'empresa, fills, pares i germans: 3 dies. En cas d'ocórrer la defunció fora de la província, podran atorgar-se fins a 2 dies més.  
6. Defunció d'avis, néts, tios o familiars polítics -pares, germans o fills polítics: dos dies. En cas d'ocórrer la defunció fora de la província, podran atorgar-se fins a dos dies més.  
7. Exàmens oficials per a l'obtenció de títols oficials que milloren el nivell professional del treballador, temps necessari per a efectuar-los, amb justificació prèvia de tindre normalitzada la matrícula dels estudis de què es tracte.  
8. Pel temps indispensable per al compliment d'un deure inexcusable de caràcter públic i personal.  
9. Permís de lactància per a fill menor de nou mesos, equivalent a una hora d'absència de treball, fraccionable en dos períodes o reducció de la jornada de treball en mitja hora per a atendre a la mateixa finalitat. Este permís, podrà ser gaudit indistintament per la mare o el pare, en el cas que tots dos treballen.  
10. Matrimoni d'un fill: un dia. Fora de la província: dos dies.  
11. Trasllat de domicili: un dia.  
12. Consultes mèdiques: quan algun productor tinga necessitat acudir a consulta mèdica de la Seguretat Social per a si mateix, i l'horari d'assistència coincidisca amb el seu horari de treball, es considerarà permís retribuït pel temps necessari per a acudir a la dita consulta mèdica. Serà requisit imprescindible la presentació del justificant mèdic.  
13. Renovació de la llicència de conduir i exàmens o tràmits relacionats amb l'exercici de la seua activitat per als conductors: 1 dia. En el supòsit de no haver sol'licitat llicència per esta causa, els conductors podran gaudir de mitja jornada per a assumptes propis.  
14. Assumptes propis: la resta de personal igualment podran sol'licitar mitja jornada per a assumptes propis.  
Article 21. Assegurança de vida i accident  
L'empresa té subscrita una assegurança per les contingències i capitals establits en l'acord firmat entre l'empresa i els representants dels treballadors el 21 de novembre de 2006.  
Article 22. Privació permís de conduir  
En el cas que algun conductor es veja privat d'una manera temporal del seu permís de conducció, realitzant treballs per a l'empresa, esta li donarà treball en qualsevol altre departament o secció de l'empresa, durant els primers 12 mesos, respectant les condicions salarials de la seua categoria. Transcorreguts els 12 mesos, s'estudiarà cada cas. La retirada del carnet per punts s'equipararà a la privació del permís de conducir.  
Si la retirada del permís es produïx en la revisió periòdica, l'empresa els proporcionarà treball en qualsevol de les seues altres seccions, si té plaça disponible i està capacitat per a cobrir-la, amb el sou del seu nou lloc.  
La retirada del permís de conduir en una revisió mèdica, l'empresa procurarà la col·locació en un lloc de treball compatible amb les condicions del treballador.  
Queden exclosos dels beneficis recollits en este article, els conductors que es vegen privats del seu permís de conduir a conseqüència d'haver ingerit begudes alcohòliques, estimulants o estupefaents   
Article 23. Roba de treball.  
 S'entregarà la roba de treball i de protecció personal amb la qualitat i periodicitat acostumades, amb la participació dels delegats de personal i o delegats de prevenció  
Article 24. Préstecs.   
L'assignació concedida per l'empresa per als diferents centres de treball és la següent:  
- Buñol i Port 5.000 €  
- Sant Vicent 3.000 €  
Article 25. Condicions específiques dels conductors  
En el supòsit d'imposició de sanció econòmica, conduint un vehicle de l'empresa o per compte de l'empresa, per causes imputables al conductor, el delegat de personal podrà proposar a la direcció de l'empresa la concessió d'una ajuda per al seu finançament i esta resoldrà cas a cas, atenent les circumstàncies.  
Article 26. Permís de Seguretat  
S'acorda l'establiment d'un premi pels imports següents:  
60 € per a aquells treballadors que no hagen sigut amonestats o sancionats, per incompliment de normes de seguretat i no hagen patit cap accident/incident de treball al llarg de l'any 2008.  
40 € addicionals per als treballadors dels centres on no hi haja hagut cap accident/incident greu durant tot l'any 2008.  
Este premi es farà efectiu al gener del 2009.  
Este premi es mantindrà en els anys 2009 i 2010, es cobrarà al gener de l'any següent respectivament. Els imports del premi seran els següents:  
Per a l'any 2009:  
 120 € per als treballadors que no hagen sigut amonestats o sancionats i que no hagen patit cap accident/ incident greu.  
80 € addicionals per als treballadors dels centres on no hi haja hagut accident cap accident/incident greu.  
Per a l'any 2010:  
180 € per als treballadors que no hagen sigut amonestats o sancionats i que no hagen patit cap accident/incident greu.  
120 € addicionals per als treballadors dels centres on no hi haja hagut cap accident/incident greu.  
Per a la percepció d'este premi no es tindrà en compte el temps que el treballador estiga en situació d'Incapacitat temporal o suspensió del contracte de treball, i es prorratejaran els mesos treballats.  
Capítol V  
Plantilles  
Article 27. Plantilles  
L'empresa té llibertat per a la confecció de les seues corresponents plantilles, d'acord amb les necessitats del personal fix.  
Qualsevol modificació de les plantilles es comunicarà als delegats de personal als efectes oportuns.  
Article 28. Ingressos  
S'establixen les condicions següents per a l'ingrés de nou personal en l'empresa:  
a) Els ingressos de nou personal es duran a efecte per les categories inferiors, dins de cada professió.  
b) Podrà ingressar-hi personal de l'exterior en llocs de superior categoria en els casos que no es dispose de personal d'interior amb aptituds de capacitat provada per a ocupar les places en qüestió.  
c) Podrà ingressar-hi personal de l'exterior en cas de necessitats d'una especialitat concreta.  
d) L'ingrés dels sol'licitants el decidirà l'empresa en funció del resultat dels exàmens, aptitud per al lloc i informes sobre les condicions personals i professionals de cada aspirant. Els representants dels treballadors podran presentar el seu propi informe sobre els sol'licitants als exàmens que es realitze, tenint en compte este informe per a la valoració total.  
e) El període de prova, de caràcter potestatiu per a l'empresa, consistirà en sis mesos per al personal titulat i de direcció; de dos mesos per als conductors, de quinze dies per als peons especialitzats, ordinaris, mossos i anàlegs.  
Article 29. Ascensos  
Els ascensos es duran a efecte quan hi haja vacants de la categoria superior i sempre que dins del personal de la categoria inferior hi haja qui tinga provada suficient capacitat, sempre segons el parer de l'empresa i/o per mitjà d'exàmens o concursos.  
En igualtat de condicions, ascendirà el més antic en l'empresa.  
Els llocs de direcció seran sempre de lliure designació de l'empresa.  
El tribunal que valorarà les proves per a l'ingrés i ascens del personal estarà compost pel personal de l'empresa i dels treballadors que en cada cas es designe.  
Capítol VI  
Retribucions econòmiques  
Article 30. Retribucions   
Per retribució s'entén la totalitat de percepcions que reben els treballadors. Estarà formada pels conceptes següents:  
Salari base  
Antiguitat  
Gratificacions extraordinàries de juliol, Nadal i març  
Complements salarials de caràcter personal  
Complements salarials variables: personals, de lloc de treball, quantitat o qualitat de treball i incentius.  
Complements extrasalarials: dietes i bestretes.  
Article 31. Increments de conveni   
Les retribucions corresponents a l'any 2008, queden expressades en la taula salarial annexa del conveni. Estes han sigut calculades aplicant un increment del 3,5 %, sobre els imports resultants de 2007, a excepció dels conceptes salarials regulats en els articles 32, 34, 35, 36, 37 i 38 d'este conveni i els increments i imports dels quals es fixen en cada un dels seus articles.  
Increments salarials  
 Per als anys 2008, 2009 i 2010 s'incrementaran les taules de l'any 2007, excepte els conceptes salarials regulats en els articles 32, 34, 35, 36, 37 i 38 d'este conveni, revisades, si és el cas, en el IPC previst per a estos anys en la LPGE més l'1,5% per a cada un d'estos anys i els increments i imports dels quals es fixaran en cada un dels seus articles.  
Clàusula de revisió salarial  
Any 2008-09-10: tots els conceptes salarials, llevat del Premi de Seguretat, en què es fixa un import per a cada un dels anys de vigència del conveni, en el supòsit de desviació de l'IPC, s'incrementaran per la diferència entre l'IPC real el 31 de desembre i l'IPC previst, i es pagarà amb caràcter retroactiu les diferències que puguen correspondre.  
Esta revisió no serà aplicable a les dietes la fórmula d'actualització de les quals es regula en l'article 38. Tampoc es pagarà cap diferència sobre la resta de conceptes extrasalarials.  
La revisió s'aplicarà una vegada es publique per l'INE i tindrà caràcter retroactiu a 1 de gener i servirà de base per al càlcul de les taules salarials dels anys següents.   
Article 32. Antiguitat  
La promoció econòmica en funció dels anys de permanència en l'empresa, que es meritarà des del dia 1 del mes natural següent al seu venciment, queda fixada en una quantitat econòmica determinada en les taules salarials de l'annex i de conformitat amb els anys següents de servici en l'empresa: 5, 10, 15 i 20 o més anys.  
Article 32. Gratificacions extraordinàries  
Són les gratificacions extraordinàries de juliol i de Nadal i la paga de març. L'import de cada una d'elles serà de trenta dies de salari base més antiguitat i, si és el cas, el complement personal.  
La gratificació extraordinària de juliol es farà efectiva dins del mes de juliol, d'acord amb els salaris vigents al seu pagament.  
La gratificació extraordinària de Nadal es farà efectiva abans del 22 de desembre, d'acord amb els salaris vigents al seu pagament.  
La participació en beneficis o paga de març es meritarà de l'1 de gener al 31 de desembre de cada any, i es farà efectiva abans del dia 15 de març de l'any següent d'acord amb els salaris vigents al seu pagament.  
Article 34. Plus de nocturnitat  
Aquells treballadors que realitzen la major part de la seua jornada en horari nocturn (de 22 a 6 hores), percebran, per al 2008, 11,03 € per cada jornada de servici en este horari. Per als anys 2009 i 2010 s'incrementarà este concepte en l'IPC previst més l'1%.  
Article 35. Incentius conductors   
A l'empara de l'article 13 de l'Acord General per a les Empreses del Transport de Mercaderies per carretera, amb el compliment de les normes legals en matèria de jornada, i amb la finalitat d'incentivar la productivitat i la retribució dels temps de presència i espera i la prestació irregular de la jornada, s'establix un incentiu per als conductors, calculat en relació amb les tones transportades i als quilòmetres recorreguts, d'acord amb els imports següents els efectes dels quals seran a partir del 1-01-08.   
0,5138 cèntims de - per tona transportada  
0,0594 cèntims de - per quilòmetre recorregut.  
Increments de l'import per tona transportada: l'import fixat per a l'any 2008, revisat si és el cas, per la desviació de IPC, s'incrementarà per als anys 2009 i 2010, en l'IPC previst més l'1% , aplicant-se igualment les clàusules de revisió.  
Increments per quilòmetre recorregut: l'import fixat per a l'any 2008 revisat, si és el cas, per la desviació de l'IPC, s'incrementaran per als anys 2009 i 2010, en l'IPC previst més l'1%, aplicant-se igualment les clàusules de revisió.  
Estos incentius s'establixen, complint i considerant les vigents condicions i reglamentació en matèria de jornades per als conductors: Directriu i Reglaments Comunitaris 3820 i 3821, així com el RD 1561/95.   
Els conductors que presten servici, en jornada extraordinària, en dissabtes, festius, diumenges o descansos, cobraran un plus de 31,35 euros quan el servici siga inferior a quatre hores i 50,17 euros si excedix de 4 hores. Addicionalment es meritaran els incentius per quilòmetres i tones.   
En cas de modificació d'estes normes, amb resultat de reducció de la duració màxima legal de les jornades per als conductors, regulada en l'article 37, paràgraf 5), del present conveni; les parts negociadores d'este es comprometen a negociar nous sistemes i imports d'incentius.  
Els conductors els plusos i incentius variables dels quals es regulaven per allò establit en convenis anteriors, tindran garantits uns ingressos mínims anuals per incentius, sempre que, de forma voluntària, no reduïsquen el seu rendiment d'anys anteriors. La xifra mínima anual garantida per a l'any 2008 es fixa en 14.028,30 € anuals, es pagarà en concepte de quantitat a compte d'incentius la xifra resultant de dividir este anual garantit per 11 mensualitats i el mes de vacances per la mitjana dels tres mesos anteriors, i es regularitzaran semestralment les diferències positives que puguen resultar-ne.   
Este mínim anual garantit tindrà un increment igual al IPC previst més l'1% per als anys 2009 i 2010.  
Article 36. Complement personal per conveni  
Amb motiu de la modificació de l'estructura i continguts econòmics del present conveni, en relació amb els precedents, aquells treballadors que prestaven servici en l'empresa amb anterioritat al present conveni, tindran consolidat, a títol personal, un complement salarial, no absorbible ni compensable. Les quanties i la relació de treballadors amb dret a percebre este complement, figuraran en l'annex II del present conveni. Este complement es pagarà en cada mensualitat i pagues extraordinàries (15 vegades a l'any) i tindrà un increment igual al IPC previst per a cada un dels tres anys de vigència del conveni.  
Article 37. Hores extraordinàries   
L'import d'hores extres és el que figura en les taules de l'annex.  
Per als conductors, es consideraran hores extraordinàries les treballades en descansos, festius, així com els dies que superen de 222 dies a l'any, per als anys 2008, 2009 i 2010.  
La resta de treballadors, meritaran hores extraordinàries, superades les 40 hores de jornada setmanal.   
Els conductors que no realitzen viatges i passen destinats a servicis de ITV i/o manteniment en cases oficials dedicant més de 12 hores al dia en estos menesters i per consegüent no generen primes, percebran com a hores extres l'excés sobre les 12 hores mencionades.  
Article 38. Dietes   
Es meritarà dieta quan el treballador, com a conseqüència d'un desplaçament, o per raons de treball, ha de realitzar algun menjar fora del seu domicili.  
Els imports amb efectes de 1-01-08, per cada un d'estos conceptes són els que a continuació s'indiquen:  
Desdejuni: es pagarà quan el treballador pernocte fora del seu domicili i percebrà 9,20 €   
Dinar i sopar: 15,06 €.  
Percebran dieta de dinar els conductors que, estant de viatge entre les 12 i les 14 hores, no puguen dinar a sa casa, per raons de les ordres de servici i viatges.  
Els conductors que realitzen viatges superiors a 500 km, en servici de matí, percebran en tot cas la dieta de dinar.  
Meritarà dieta nocturna exclusivament el personal que realitze la seua jornada en torn nocturn.  
Quan el personal de trànsit sol·licite un conductor que inicie la seua jornada abans de les 6 hores, se li pagarà el desdejuni per l'import regulat en conveni.  
Percebran dieta per sopar els conductors que isquen de viatge abans de les 20 hores i tornen a la base després de les 22 hores.  
Es procurarà que el valor de les pernoctes no supere els 22,19 €. Si pernocten en ciutat que supere esta quantia es comunicarà a l'empresa esta circumstància abans de pernoctar-hi.  
Per als anys 2008, 2009 i 2010 les dietes s'incrementaran en el IPC previst en la LGPE més l'1 %, sobre els imports actualitzats, en el supòsit de desviació del IPC, i per la diferència entre el IPC real al 31 de desembre i el previst, sense que esta actualització tinga caràcter retroactiu.   
Capítol VII  
Jornada i vacances  
Article 39. Jornada de treball  
Es fixa en 1.776 hores de jornada efectiva anual per als anys 2008, 2009 i 2010. Es respectaran les jornades inferiors que puguen resultar en virtut dels horaris establits.  
Els treballadors tindran dos dies continuats de descans setmanal.  
Per als conductors el còmput de jornada serà anual, mentre regisquen les condicions del sistema d'incentius acordat en el present conveni. En el cas que este sistema quede suprimit, els conductors tindran idèntiques condicions de còmput a les del Conveni Provincial de València per al Transport de Mercaderies per Carretera.  
Horari  
1) Taller Buñol i Alacant  
De dilluns a divendres:  
De 8 a 14 h. i de 15.30 a 18.00 h.  
Al matí, es pararan 30 minuts no retribuïts per a descans del personal.  
2) Trànsit Buñol  
De dilluns a divendres:  
De 8 a 14 h. i de 15.30 a 18.00 h.  
Al matí, es pararan 30 minuts no retribuïts per a descans del personal. En el cas que, per necessitat del servici, no es descanse algun dia, este temps s'acumularà per a un posterior descans compensatori, que es gaudirà d'acord amb el cap de departament.  
3) Trànsit Sant Vicent  
De dilluns a divendres:  
De 8.30 a 13 h. i de 15 a 18.30 h.  
4) Sitges port. S'establixen al port els següents torns de treball i horari de funcionament:  
A) Personal a torns:  
1r torn: de dilluns a divendres, ambdós inclusivament.  
De 6 del matí a 14 hores.  
2n torn: de dilluns a divendres, ambdós inclusivament.  
De 14 a 22 hores.  
A estos torns, els correspon un descans en la jornada de mitja hora per a esmorzar/berenar, que no té caràcter de treball efectiu (ja que la jornada diària és de 7 hores 30 minuts de treball efectiu).  
B) Personal de jornada partida:  
El personal de jornada partida funcionarà amb el següent horari:  
Equip A) : matí de 8 a 13 hores  
Vesprada de 14 a 17.30 hores  
Equip B) : matí de 8 a 14 hores  
Vesprada de 15 a 17.30 hores.  
De dilluns a divendres, ambdós inclusivament.  
El personal administratiu i de trànsit descansarà les vesprades dels divendres i el mes d'agost. Serà condició necessària per a efectuar este descans que una persona de cada secció estiga de guàrdia eixes vesprades, excepte en la secció d'Administració. La diferència d'hores que per esta causa deixen de fer-se fins a completar la jornada anual pactada, es compensaran en el 50 % amb una prolongació de jornada per les vesprada de 0,5 hores de dilluns a dijous i la resta es compensarà amb les hores de tancament. Al final d'any es regularitzarà la jornada, i es pagarà com a extres l'excés de jornada anual i es recuperaran les que no arriben a la dita jornada anual.  
Tot el personal destinat en Sitges-Port es posarà al programa de 3 torns continus de 8 hores en el moment de càrrega de vaixell i durant els dies que dure la dita càrrega, en acabar esta passaran al programa d'horari normal que anteriorment s'indica. Quan es funcione a tres torns de 8 hores en càrrega de vaixell, cada torn disposarà d'un descans de mitja hora per a esmorzar / berenar / desdejuni, sense que este descans tinga caràcter de temps de treball efectiu.  
5) Conductors  
Es consideren dies de descans setmanal els dissabtes i diumenges. La jornada laboral màxima diària de treball respectarà el que establixen els articles 8 a 12 del RD 1.561/95 i serà de 12 hores.   
Article 40. Festes  
Addicionalment a les festes assenyalades en el calendari laboral, s'establixen per als tres anys de vigència d'este conveni com festius de conveni per ajust de la jornada anual els dies següents:  
- Buñol i Port de València: 18 de març  
Segon dia de Pasqua  
26 de desembre  
24 i 31de desembre a la vesprada (tallers i oficines)   
Alacant:  
24 de juny  
Segon dia de Pasqua  
26 de desembre  
24 i 31de desembre a la vesprada (tallers i oficines)  
Els conductors, gaudiran el dia 24 de desembre complet.  
El segon dia de Pasqua si coincidix amb festiu assenyalat en el calendari laboral, se substituirà pel 31 de desembre per als conductors i per a la resta del personal, amb el que s'assenyale amb l'acord previ entre la direcció de l'empresa i els representants dels treballadors.   
Article 41. Vacances  
Es reconeixen 22 dies laborables de vacances (de dilluns a divendres) a tot el personal acollit al conveni. Com a màxim es podran fraccionar en dos períodes, garantint gaudir 15 dies entre els mesos de juny a setembre ambdós inclusivament.  
Les vacances es retribuiran d'acord amb el salari base de conveni més antiguitat i, si és el cas, complements personals.  
En el cas dels conductors, addicionalment al salari base, l'antiguitat i els complements personals fixos, percebran en proporció als dies de gaudi, la mitjana d'incentius i nocturnitat, obtinguts en els tres mesos anteriors a la data del gaudi.  
Tallers i Administració Trànsit Buñol  
S'establiran tres torns de vacances, proporcionals al nombre de treballadors compresos entre el 16 de juny i el 15 de setembre, ambdós inclusivament.  
Disposició final   
Ambdues parts declaren que, en tot el que no es reculla en el present conveni, caldrà ajustar-se al que disposa l'Estatut dels Treballadors i l'Acord General per a les empreses de Transport de Mercaderies per carretera, que s'establix com a dret d'aplicació supletòria i subsidiària.  
I en prova de conformitat, firmen el present conveni les parts negociadores.  
Buñol (València), 7 de juliol de 2008  
Taules salarials XXII Conveni Col·lectiu Cemex España, SA. División de transportes  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Tablas salariales XXII Convenio Colectivo Cemex España, SA. División de transportes  
